# Europos Sąjungos C 253/2010

| | ISSN 1725-521X
  doi:10.3000/1725521X.C_2010.253.lit |
| --- | --- |
| Europos Sąjungos
  oficialusis leidinys | C 253 |
| | |
| Leidimas lietuvių kalba | Informacija ir prane_imai | 53 tomas2010m. rugsėjo 21d. |

ISSN 1725-521X

doi:10.3000/1725521X.C_2010.253.lit

Europos Sąjungos

oficialusis leidinys

C 253

Leidimas lietuvių kalba

Informacija ir prane_imai

53 tomas2010m. rugsėjo 21d.

---

| Prane_imo Nr. | Turinys | Puslapis |
| --- | --- | --- |
| | IV   Pranešimai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI |
| | Europos Komisija |
| 2010/C 253/01 | Euro kursas | 1 |

Prane_imo Nr.

Turinys

Puslapis

IV   Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Europos Komisija

2010/C 253/01

Euro kursas

1

| | V   Nuomonės |
| --- | --- |
| | PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU |
| | Europos Komisija |
| 2010/C 253/02 | Pranešimas apie dalinės tarpinės antidempingo priemonių, taikomų tam tikriems importuojamiems, inter alia, Kinijos Liaudies Respublikos kilmės plastikiniams maišeliams ir krepšeliams, peržiūros inicijavimą | 2 |
| 2010/C 253/03 | Pasiūlymas nutraukti skundo CHAP 2010/19 nagrinėjimą | 5 |
| | KITI AKTAI |
| | Europos Komisija |
| 2010/C 253/04 | Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį | 6 |

V   Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

2010/C 253/02

Pranešimas apie dalinės tarpinės antidempingo priemonių, taikomų tam tikriems importuojamiems, inter alia, Kinijos Liaudies Respublikos kilmės plastikiniams maišeliams ir krepšeliams, peržiūros inicijavimą

inter alia

2

2010/C 253/03

Pasiūlymas nutraukti skundo CHAP 2010/19 nagrinėjimą

5

KITI AKTAI

Europos Komisija

2010/C 253/04

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

6

| LT | |
| --- | --- |

LT

---

IV Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Europos Komisija

| 21.9.2010 | LT | Europos Sąjungos oficialusis leidinys | C 253/1 |
| --- | --- | --- | --- |

21.9.2010

LT

Europos Sąjungos oficialusis leidinys

C 253/1

---

Euro kursas (1)

2010 m. rugsėjo 20 d.

2010/C 253/01

1 euro =

| | Valiuta | Valiutos kursas |
| --- | --- | --- |
| USD | JAV doleris | 1,3074 |
| JPY | Japonijos jena | 112,07 |
| DKK | Danijos krona | 7,4474 |
| GBP | Svaras sterlingas | 0,83830 |
| SEK | Švedijos krona | 9,1780 |
| CHF | Šveicarijos frankas | 1,3160 |
| ISK | Islandijos krona | |
| NOK | Norvegijos krona | 7,9540 |
| BGN | Bulgarijos levas | 1,9558 |
| CZK | Čekijos krona | 24,675 |
| EEK | Estijos kronos | 15,6466 |
| HUF | Vengrijos forintas | 281,25 |
| LTL | Lietuvos litas | 3,4528 |
| LVL | Latvijos latas | 0,7091 |
| PLN | Lenkijos zlotas | 3,9483 |
| RON | Rumunijos lėja | 4,2640 |
| TRY | Turkijos lira | 1,9562 |
| AUD | Australijos doleris | 1,3826 |
| CAD | Kanados doleris | 1,3487 |
| HKD | Honkongo doleris | 10,1527 |
| NZD | Naujosios Zelandijos doleris | 1,7937 |
| SGD | Singapūro doleris | 1,7434 |
| KRW | Pietų Korėjos vonas | 1 518,87 |
| ZAR | Pietų Afrikos randas | 9,3300 |
| CNY | Kinijos ženminbi juanis | 8,7783 |
| HRK | Kroatijos kuna | 7,2843 |
| IDR | Indonezijos rupija | 11 737,59 |
| MYR | Malaizijos ringitas | 4,0569 |
| PHP | Filipinų pesas | 57,576 |
| RUB | Rusijos rublis | 40,5500 |
| THB | Tailando batas | 40,203 |
| BRL | Brazilijos realas | 2,2406 |
| MXN | Meksikos pesas | 16,7020 |
| INR | Indijos rupija | 59,7650 |

Valiuta

Valiutos kursas

USD

JAV doleris

1,3074

JPY

Japonijos jena

112,07

DKK

Danijos krona

7,4474

GBP

Svaras sterlingas

0,83830

SEK

Švedijos krona

9,1780

CHF

Šveicarijos frankas

1,3160

ISK

Islandijos krona

NOK

Norvegijos krona

7,9540

BGN

Bulgarijos levas

1,9558

CZK

Čekijos krona

24,675

EEK

Estijos kronos

15,6466

HUF

Vengrijos forintas

281,25

LTL

Lietuvos litas

3,4528

LVL

Latvijos latas

0,7091

PLN

Lenkijos zlotas

3,9483

RON

Rumunijos lėja

4,2640

TRY

Turkijos lira

1,9562

AUD

Australijos doleris

1,3826

CAD

Kanados doleris

1,3487

HKD

Honkongo doleris

10,1527

NZD

Naujosios Zelandijos doleris

1,7937

SGD

Singapūro doleris

1,7434

KRW

Pietų Korėjos vonas

1 518,87

ZAR

Pietų Afrikos randas

9,3300

CNY

Kinijos ženminbi juanis

8,7783

HRK

Kroatijos kuna

7,2843

IDR

Indonezijos rupija

11 737,59

MYR

Malaizijos ringitas

4,0569

PHP

Filipinų pesas

57,576

RUB

Rusijos rublis

40,5500

THB

Tailando batas

40,203

BRL

Brazilijos realas

2,2406

MXN

Meksikos pesas

16,7020

INR

Indijos rupija

59,7650

---

(1)  Šaltinis: valiutų perskaičiavimo kursai paskelbti ECB.

---

V Nuomonės

PROCEDŪROS, SUSIJUSIOS SU BENDROS PREKYBOS POLITIKOS ĮGYVENDINIMU

Europos Komisija

| 21.9.2010 | LT | Europos Sąjungos oficialusis leidinys | C 253/2 |
| --- | --- | --- | --- |

21.9.2010

LT

Europos Sąjungos oficialusis leidinys

C 253/2

---

Pranešimas apie dalinės tarpinės antidempingo priemonių, taikomų tam tikriems importuojamiems, inter alia, Kinijos Liaudies Respublikos kilmės plastikiniams maišeliams ir krepšeliams, peržiūros inicijavimą

2010/C 253/02

Europos Komisija (toliau – Komisija) gavo prašymą atlikti dalinę tarpinę peržiūrą pagal 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas) 11 straipsnio 3 dalį.

1.   Prašymas atlikti peržiūrą

Prašymą pateikė eksportuotojas iš Kinijos Liaudies Respublikos Greenwood Houseware (Zuhai) Ltd. (toliau – pareiškėjas).

Prašoma tirti tik pareiškėjo dempingo aspektus.

2.   Produktas

Nagrinėjamasis produktas – Kinijos Liaudies Respublikos kilmės plastikiniai maišeliai ir krepšeliai, kurių sudėtyje yra ne mažiau kaip 20 % masės polietileno, o storis neviršija 100 mikrometrų (μm) (toliau – nagrinėjamasis produktas), ir kurių KN kodai šiuo metu yra ex 3923 21 00, ex 3923 29 10 ir ex 3923 29 90.

3.   Galiojančios priemonės

Šiuo metu galiojančios priemonės – galutinis antidempingo muitas, Tarybos reglamentu (EB) Nr. 1425/2006 (2) su paskutiniais pakeitimais, padarytais Tarybos reglamentu (EB) Nr. 189/2009 (3), nustatytas tam tikriems importuojamiems, inter alia, Kinijos Liaudies Respublikos kilmės plastikiniams maišeliams ir krepšeliams.

4.   Peržiūros pagrindas

Pagal 11 straipsnio 3 dalį pateiktas prašymas grindžiamas pareiškėjo pateiktais prima facie įrodymais, kad pasikeitė su juo susijusios aplinkybės, kuriomis remiantis buvo nustatytos galiojančios priemonės, ir kad šie pokyčiai yra ilgalaikiai.

Pareiškėjas pateikė prima facie įrodymų, kad nebėra būtina jam toliau taikyti galiojančią priemonę ir taip kompensuoti dempingo daromą žalą. Pareiškėjas tvirtino atitinkąs RER taikymo sąlygas, visų pirma dėl to, kad pagerino savo apskaitą. Be to, jis pateikė prima facie įrodymų, kad dėl reikšmingų bendrovės struktūros ir gamybos proceso pokyčių jis šiuo metu atitinka individualaus režimo nustatymo kriterijus, nustatytus pagrindinio reglamento 9 straipsnio 5 dalimi. Palyginus pareiškėjo eksporto į Sąjungą kainas su Malaizijai apskaičiuota normaliąja verte, paaiškėjo, kad dempingo skirtumas gerokai mažesnis nei galiojanti priemonė. Todėl pirmiau minėti aspektai bus nagrinėjami atliekant peržiūrą.

Dėl to nebūtina toliau taikyti galiojančių priemonių, kurių dydis buvo pagrįstas anksčiau nustatytu dempingo dydžiu, ir taip kompensuoti dempingo daromą žalą.

5.   Dempingo nustatymo procedūra

Pasikonsultavusi su Patariamuoju komitetu ir nustačiusi, kad yra pakankamai įrodymų, pateisinančių dalinės tarpinės peržiūros inicijavimą, Komisija, remdamasi pagrindinio reglamento 11 straipsnio 3 dalimi, inicijuoja peržiūrą.

Atliekant tyrimą bus nustatyta, ar pareiškėjas šiuo metu veikia rinkos ekonomikos sąlygomis, kaip apibrėžta pagrindinio reglamento 2 straipsnio 7 dalies c punkte, arba ar jis atitinka individualaus režimo taikymo sąlygas, kaip apibrėžta pagrindinio reglamento 9 straipsnio 5 dalyje, ir bus įvertinta, ar būtina toliau taikyti, panaikinti ar iš dalies pakeisti pareiškėjui taikomas galiojančias priemones.

Nustačius, kad pareiškėjui taikomas priemones reikėtų panaikinti arba iš dalies pakeisti, gali prireikti koreguoti muito normą, šiuo metu taikomą nagrinėjamajam produktui, importuojamam iš kitų Kinijos Liaudies Respublikos bendrovių, kurios nėra konkrečiai paminėtos Reglamento (EB) Nr. 1425/2006 su pakeitimais, I priede.

a)   Klausimynai

Siekdama gauti informacijos, kuri, jos nuomone, reikalinga tyrimui, Komisija nusiųs klausimynus pareiškėjui ir nagrinėjamosios eksportuojančios šalies valdžios institucijoms. Šią informaciją ir patvirtinamuosius dokumentus Komisija turi gauti per 6 dalies a punkto i papunktyje nustatytą terminą.

b)   Informacijos rinkimas ir suinteresuotųjų šalių išklausymas

Visos suinteresuotosios šalys raginamos pareikšti savo nuomonę, pateikti kitą nei klausimyno atsakymai informaciją ir patvirtinamuosius dokumentus. Šią informaciją ir patvirtinamuosius dokumentus Komisija turi gauti per 6 dalies a punkto ii papunktyje nustatytą terminą.

Be to, Komisija gali išklausyti suinteresuotąsias šalis, jei jos pateikia prašymą, kuriame nurodo svarbias priežastis, dėl kurių reikėtų jas išklausyti. Tokį prašymą privalu pateikti per 6 dalies a punkto ii papunktyje nustatytą terminą.

c)   Rinkos ekonomikos režimas ir (arba) individualus režimas

Jeigu pareiškėjas pateiks pakankamai įrodymų, kad veikia rinkos ekonomikos sąlygomis, t. y. atitinka pagrindinio reglamento 2 straipsnio 7 dalies c punkte nustatytus kriterijus, normalioji vertė bus nustatyta pagal pagrindinio reglamento 2 straipsnio 7 dalies b punktą. Šiuo tikslu tinkamai pagrįstas prašymas turi būti pateiktas per šio pranešimo 6 dalies b punkte nustatytą terminą. Komisija bendrovei ir Kinijos Liaudies Respublikos valdžios institucijoms nusiųs prašymo formą. Šia prašymo forma pareiškėjas gali taip pat pasinaudoti prašydamas taikyti individualų režimą, t. y. jeigu jis atitinka pagrindinio reglamento 9 straipsnio 5 dalyje nustatytus kriterijus.

d)   Rinkos ekonomikos šalies parinkimas

Tuo atveju, jei pareiškėjui netaikomas rinkos ekonomikos režimas, bet jis atitinka reikalavimus, būtinus individualiam muitui nustatyti pagal pagrindinio reglamento 9 straipsnio 5 dalį, Kinijos Liaudies Respublikai normalioji vertė bus nustatoma pagal atitinkamą rinkos ekonomikos šalį remiantis pagrindinio reglamento 2 straipsnio 7 dalies a punktu. Kaip ir atliekant tyrimą, po kurio iš Kinijos Liaudies Respublikos importuojamam nagrinėjamajam produktui buvo nustatytos priemonės, šiam tikslui Komisija vėl numato remtis Malaizija. Suinteresuotosios šalys yra raginamos per šio pranešimo 6 dalies c punkte nustatytą terminą pareikšti savo nuomonę, ar šis pasirinkimas tinkamas.

Be to, jei pareiškėjui taikomas rinkos ekonomikos režimas, jei būtina, Komisija gali naudoti duomenis, susijusius su atitinkamoje rinkos ekonomikos šalyje nustatyta normaliąja verte, pavyzdžiui, siekdama pakeisti bet kokią nepatikimą sąnaudų ar kainos sudėtinę dalį Kinijos Liaudies Respublikoje, kuri yra būtina normaliajai vertei nustatyti, jeigu Kinijos Liaudies Respublikoje nėra patikimų būtinų duomenų. Šiuo atveju Komisija taip pat numato remtis Malaizija.

6.   Terminai

a)   Bendrieji terminai

i)   Terminas, per kurį šalys turi pranešti apie save, pateikti klausimyno atsakymus ir kitą informaciją

Norėdamos, kad atliekant tyrimą būtų atsižvelgta į jų pastabas, visos suinteresuotosios šalys privalo pranešti apie save Komisijai, pareikšti savo nuomonę ir pateikti klausimyno atsakymus arba kitą informaciją per 37 dienas nuo šio pranešimo paskelbimo Europos Sąjungos oficialiajame leidinyje dienos, jeigu nenurodyta kitaip. Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per minėtą laikotarpį šalis pranešė apie save.

ii)   Išklausymas

Per tą patį 37 dienų terminą visos suinteresuotosios šalys taip pat gali kreiptis prašydamos, kad Komisija jas išklausytų.

b)   Konkretus laikotarpis, per kurį turi būti pateikti prašymai nustatyti rinkos ekonomikos ir (arba) individualų režimą

Pareiškėjo tinkamai pagrįstą prašymą taikyti rinkos ekonomikos režimą, minimą šio pranešimo 5 dalies c punkte, Komisija turi gauti per 15 dienų nuo šio pranešimo paskelbimo Europos Sąjungos oficialiajame leidinyje dienos.

c)   Konkretus terminas rinkos ekonomikos šaliai parinkti

Tyrimo šalys gali norėti pateikti savo pastabas dėl Malaizijos tinkamumo būti rinkos ekonomikos šalimi, kaip nurodyta šio pranešimo 5 dalies d punkte, nustatant normaliąją vertę Kinijos Liaudies Respublikai. Šias pastabas Komisija turi gauti per 10 dienų nuo šio pranešimo paskelbimo Europos Sąjungos oficialiajame leidinyje dienos.

7.   Rašytiniai pareiškimai, klausimyno atsakymai ir susirašinėjimas

Visa suinteresuotųjų šalių informacija ir prašymai privalo būti pateikiami raštu (ne elektronine forma, nebent nurodyta kitaip), būtinai nurodant suinteresuotosios šalies pavadinimą, adresą, e. pašto adresą, telefono ir fakso numerius. Visa rašytinė informacija, įskaitant informaciją, kurios prašoma šiame pranešime, klausimyno atsakymus ir slaptą suinteresuotųjų šalių susirašinėjimą, ženklinama „riboto naudojimo“ (4) grifu, ir pagal pagrindinio reglamento 19 straipsnio 2 dalies nuostatas kartu pateikiamas nekonfidencialus variantas, paženklintas „suinteresuotosioms šalims susipažinti“.

Komisijos adresas susirašinėjimui:

| European Commission |
| --- |
| Directorate-General for Trade |
| Directorate H |
| Office: N-105 4/92 |
| 1049 Bruxelles/Brussel |
| BELGIQUE/BELGIË |
| Faks. +32 22956505 |

European Commission

Directorate-General for Trade

Directorate H

Office: N-105 4/92

1049 Bruxelles/Brussel

BELGIQUE/BELGIË

Faks. +32 22956505

8.   Nebendradarbiavimas

Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį teigiamos arba neigiamos išvados gali būti daromos remiantis turimais faktais.

Nustačius, kad suinteresuotoji šalis pateikė melagingą ar klaidinančią informaciją, pagal pagrindinio reglamento 18 straipsnį į ją neatsižvelgiama, o remiamasi turimais faktais. Jei suinteresuotoji šalis nebendradarbiauja arba bendradarbiauja tik iš dalies ir todėl remiamasi turimais faktais, rezultatas gali būti mažiau palankus suinteresuotajai šaliai nei tuo atveju, jei ji būtų bendradarbiavusi.

9.   Tyrimo tvarkaraštis

Pagal pagrindinio reglamento 11 straipsnio 5 dalį tyrimas baigiamas per 15 mėnesių nuo šio pranešimo paskelbimo Europos Sąjungos oficialiajame leidinyje dienos.

Šiam pranešimui nuostatos, nustatytos pagrindinio reglamento 11 straipsnio 7 dalimi, netaikomos.

10.   Asmens duomenų tvarkymas

Pažymima, kad atliekant šį tyrimą surinkti asmens duomenys bus naudojami laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (5).

11.   Bylas nagrinėjantis pareigūnas

Taip pat pažymima, kad suinteresuotosios šalys, manančios, jog patiria sunkumų naudodamosi teise į gynybą, gali reikalauti, kad nagrinėjant bylą dalyvautų Prekybos generalinio direktorato pareigūnas. Šis pareigūnas yra suinteresuotųjų šalių ir Komisijos tarnybų tarpininkas, kuris prireikus tarpininkauja sprendžiant procedūrinius klausimus, galinčius turėti įtakos jų interesų apsaugai atliekant šį tyrimą, ypač galimybės susipažinti su byla, konfidencialumo, terminų pratęsimo bei raštu ir (arba) žodžiu pateiktų nuomonių aiškinimo klausimus. Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje (http://ec.europa.eu/trade).

---

(1)  OL L 343, 2009 12 22, p. 51.

(2)  OL L 270, 2006 9 29, p. 4.

(3)  OL L 67, 2009 3 12, p. 5.

(4)  Tai reiškia, kad dokumentas skirtas tik vidaus naudojimui. Jis apsaugotas pagal Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais 4 straipsnį (OL L 145, 2001 5 31, p. 43). Pagal pagrindinio reglamento 19 straipsnį ir PPO Susitarimo dėl 1994 m. GATT VI straipsnio įgyvendinimo (Antidempingo susitarimo) 6 straipsnį tai yra konfidencialus dokumentas.

(5)  OL L 8, 2001 1 12, p. 1.

---

| 21.9.2010 | LT | Europos Sąjungos oficialusis leidinys | C 253/5 |
| --- | --- | --- | --- |

21.9.2010

LT

Europos Sąjungos oficialusis leidinys

C 253/5

---

Pasiūlymas nutraukti skundo CHAP 2010/19 nagrinėjimą

2010/C 253/03

Komisijos tarnybos baigė tirti skundą CHAP 2010/19 dėl asmenų, neįgijusių pagrindinės medicinos gydytojo kvalifikacijos, tačiau galinčių Italijoje studijuoti šias šešias specialybes: klinikinę biochemiją, mikrobiologiją ir virusologiją, klinikinę patologiją, medicininę genetiką, mitybos mokslą ir medicininę farmakologiją.

Komisijos tarnybos, kurios remdamosi šioje srityje taikoma Bendrijos teise išnagrinėjo skundą ir skundo teikėjų pateiktus dokumentus, priėjo prie išvados, kad šiame etape negalima nustatyti jokių su šiuo klausimu susijusių Direktyvos 2005/36/EB pažeidimų.

Direktyva 93/16/EEB taikoma tik medicinos gydytojams, todėl valstybių narių įsipareigojimas užtikrinti, kad asmenims, studijuojantiems specializuotąją mediciną, būtų mokamas atitinkamas atlyginimas, taikomas tik asmenims, įgijusiems pagrindinį medicininį išsilavinimą. Šis įsipareigojimas nustatytas Direktyvoje 82/76/EEB, kuria iš dalies pakeista Direktyva 75/363/EEB; šios direktyvos buvo konsoliduotos Direktyva 93/16/EEB, kuri panaikinta Direktyva 2005/36/EB. Pastarosios direktyvos 25 straipsnio 3 dalyje numatyta, kad pagrindinį medicininį išsilavinimą įgijusiems asmenims turi būti atitinkamai atlyginama.

Galutinė Direktyvos 82/76/EEB perkėlimo į nacionalinę teisę data buvo 1983 m. sausio 1 d. Europos Bendrijų Teisingumo Teismas 1987 m. liepos 7 d. sprendime pripažino, kad Italija neįvykdė savo įsipareigojimų, nes per nustatytą terminą neperkėlė Direktyvos 82/76/EEB į savo nacionalinę teisę. 1991 m. priimtu įstatyminiu potvarkiu Nr. 257/91 (įsigaliojusiu 1991 m. rugsėjo 1 d.) Italija perkėlė direktyvą į savo nacionalinę teisę.

Tai, kad Italija asmenims, įgijusiems tam tikrą mokslinį išsilavinimą, bet ne pagrindinį medicininį išsilavinimą, leidžia tapti tam tikrų specializuotųjų studijų studentais, nekeičia valstybių narių įsipareigojimo užtikrinti tinkamą atlyginimą visiems medicinos gydytojams, studijuojantiems specializuotąją mediciną.

Dėl šios priežasties ir jeigu per keturias savaites nuo šio pranešimo paskelbimo nebus pateikta naujos informacijos apie pažeidimus, Komisijos tarnybos nutrauks užregistruoto skundo nagrinėjimą.

---

KITI AKTAI

Europos Komisija

| 21.9.2010 | LT | Europos Sąjungos oficialusis leidinys | C 253/6 |
| --- | --- | --- | --- |

21.9.2010

LT

Europos Sąjungos oficialusis leidinys

C 253/6

---

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 253/04

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

BENDRASIS DOKUMENTAS

TARYBOS REGLAMENTAS (EB) Nr. 510/2006

„KARP ZATORSKI“

EB Nr.: PL-PDO-005-0401-26.04.2007

SGN ( ) SKVN ( X )

1.   Pavadinimas:

„Karp zatorski“

2.   Valstybė narė arba trečioji šalis:

Lenkija

3.   Žemės ūkio produkto arba maisto produkto aprašymas:

3.1.   Produkto rūšis:

| 1.7 klasė. | Šviežia žuvis, moliuskai ir vėžiagyviai bei iš jų pagaminti produktai. |
| --- | --- |

1.7 klasė.

Šviežia žuvis, moliuskai ir vėžiagyviai bei iš jų pagaminti produktai.

3.2.   Produkto, kuriam taikomas 1 punkte nurodytas pavadinimas, aprašymas:

„Karp zatorski“ (Cyprinus carpio) – hibridas, gautas sukryžminus „karp zatorski“ grynąją liniją su šiomis grynosiomis linijomis: Vengrijos, Jugoslavijos, Gołysz ir Izraelio (Dor-70). „Karp zatorski“ – gyva žuvis, parduodama šviežia ir neapdorota. Žuvys „karp zatorski“ auginamos tik žiemoti pritaikytuose karpių auginimo tvenkiniuose pagal Zatoro auginimo metodą, kuris grindžiamas dvejų metų auginimo ciklu.

Išvaizda:

—   parduoti tinkamų žuvų svoris: 1 100–1 800 g;

—   spalva: gelsvai žalia arba gelsvai žaliai melsva;

—   žvynų danga: blizgantys žvynai, išsidėstę juostomis, dryžiais arba ant nugaros.

„Karp zatorski“ mėsos cheminė sudėtis:

—   sausosios medžiagos: 22,50 %

—   žalių pelenų: 1,23 %

—   bendras baltymų kiekis: 19,25 %

—   žalių riebalų: 1,55 %

3.3.   Žaliavos (taikoma tik apdorotiems produktams):

—

3.4.   Pašarai (taikoma tik gyvūninės kilmės produktams):

Žuvys minta daugiausia natūraliai tvenkiniuose esančiu maistu. Dėl didelio karpių auginimo tvenkinių produktyvumo nagrinėjamoje vietovėje, žuvys minta natūraliai tvenkiniuose esančiu maistu. Visuose auginimo etapuose maistas papildomas tik natūraliais javų pašarais (kviečių, miežių, kvietrugių, kukurūzų), kurių ne mažiau kaip 70 % išauginta 4 punkte apibrėžtoje geografinėje vietovėje ir kurie, dėl specifinių dirvožemio ir klimato savybių, yra aukštos kokybės ir atitinka aukštus higienos standartus. Perkant javus atsižvelgiama į jų kokybę ir drėgnumą, kuris neturi viršyti 11 %. Pašarai, pirkti už „karp zatorski“ auginimo vietovės ribų, naudojami tik tuomet, jei nepakanka pašarų iš 4 punkte apibrėžtos vietovės. Auginant „karp zatorski“ nenaudojamas nei dirbtinės kilmės maistas, nei pašarų papildai.

3.5.   Specialūs gamybos veiksmai, atliktini nustatytoje geografinėje vietovėje:

Visas „karp zatorski“ auginimo ciklas turi būti vykdomas 4 punkte apibrėžtoje geografinėje vietovėje. Žuvys, išvestos sukryžminus „karp zatorski“ grynąją liniją su Vengrijos, Jugoslavijos, Gołysz ir Izraelio (Dor-70) grynosiomis linijomis, auga greičiau, yra atsparesnės ligoms, mėsingos ir labai gerai prisitaikiusios prie 4 punkte apibrėžtoje geografinėje vietovėje esančių gamtinių sąlygų. Visas auginimo ciklas grindžiamas Zatoro auginimo metodu, pagal kurį auginimo laikotarpis sutrumpintas iki dviejų metų. „Karp zatorski“ auginimo ciklą sudaro šie penki etapai:

1.   Nerštas

Nerštui atrenkami geriausiomis savybėmis pasižymintys karpiai. Neršiama žemėje įrengtuose natūraliuose neršto tvenkiniuose. Dirbtinis nerštas inkubatoriuje taip pat leidžiamas. Tokiu būdu išsiritusios lervos perkeliamos į augyklas, nenaudojant vasaros mailiaus auginimo tvenkinių.

2.   Mailiaus auginimas

Iš neršto tvenkinių surinktos lervos perkeliamos į tvenkinius, kuriuose auginamas vasaros mailius. Tvenkiniuose turi būti aukštas žuvų tankis. Žuvų laikymo tankis – 200 000 lervų hektare. Vasaros mailius perkeliamas, kai užauga iki 2–4 g.

3.   Rudens mailiaus auginimas ir žiemojimas

Liepą augyklose pilna vasaros mailiaus arba, tam tikrais atvejais, lervų, perkeltų iš neršto tvenkinių. Augyklose žuvys maitinamos 3.4 punkte nurodytas javų pašarais. Iš pradžių pašarai sumalami, kol virsta smulkiais miltais, o vėliau, žuvims augant, naudojami rupesni pašarai. Žuvys maitinamos tris kartus per savaitę iki rugsėjo pabaigos. Pirmojo sezono pabaigoje žuvys turėtų išaugti iki 60–150 g. Rudens mailius paliekamas augyklose peržiemoti. Tvenkinius reikia prižiūrėti kasdien.

4.   Perkėlimas į komercinius tvenkinius

Pavasarį karpiai perkeliami iš augyklų į komercinius tvenkinius. Žuvys maitinamos nuo gegužės iki rugsėjo pagal iš anksto nustatytą grafiką. Intensyviausias maitinimo etapas – birželį, liepą ir rugpjūtį. Spalį pradedama gaudyti žuvis. Žuvys išgaudomos ir perkeliamos į specialias transportavimo cisternas. Perkėlus, žuvys rūšiuojamos pagal dydį, tuomet sveriamos ir gabenamos į žuvų saugyklas. Žuvų saugyklos – tai 1,7–2,0 metrų gylio tvenkiniai be augmenijos, tačiau su gera vandens cirkuliacija ir gerai prisotinti deguonies. Taip elgiamasi, kad „karp zatorski“ neturėtų dumblo kvapo.

5.   Karpių perkėlimas iš žuvų saugyklų

Gruodį, prieškalėdiniu laikotarpiu, žuvys „karp zatorski“ perkeliamos iš saugojimo tvenkinių ir gabenamos į pardavimo vietas, kur patalpinamos į specialias deguonies prisotintas cisternas.

3.6.   Specialios pjaustymo, trynimo, pakavimo ir kt. taisyklės:

—

3.7.   Specialios ženklinimo etiketėmis taisyklės:

Pavadinimas „karp zatorski“ naudojama parduodant šviežias žuvis. Todėl, kai žuvys tiekiamos didmeninei prekybai jas vežant motorinių transporto priemonių transportavimo cisternose, šis pavadinimas nurodomas ant visų sąskaitų faktūrų, pristatymo kvitų ir transportavimo dokumentų bei gali būti naudojamas ant cisternos arba transporto priemonės. Mažmeninės prekybos vietose žuvys patalpinamos į specialias deguonies prisotintas cisternas. Ant šių cisternų yra aiškiai matomas užrašas „karp zatorski“.

4.   Glaustas geografinės vietovės apibūdinimas:

„Karp zatorski“ auginami trijose vakarinėse Mažosios Lenkijos vaivadijos savivaldybėse. Būtent: Zatoro ir Przeciszów, Osvencimo apskrityje ir Spytkowice Vadovicės apskrityje. Ši vietovė užima 134 km2, tačiau auginama daugiausia Zatoro savivaldybėje.

5.   Ryšys su geografine vietove:

5.1.   Geografinės vietovės ypatumai:

Gamtiniai veiksniai

Paviršiaus vandenys

„Karp zatorski“ auginimo vietovės būdinga savybė yra tankus vandens kelių tinklas: upės tinklą papildo tankus nusausinimo griovių ir kanalų tinklas, kuriuo vanduo pasiekia atskirus tvenkinius. Žuvų auginimo tvenkiniai užima apie 22 % Zatoro savivaldybės ploto. Jų natūralus produktyvumas didelis, t. y. sparčiai auga biomasė. Šioje vietovėje esančiuose karpių auginimo tvenkiniuose žuvys randa gausybę natūralaus maisto: zooplanktono, fitoplanktono ir bentoso. Dėl daugybės 4 punkte apibrėžtoje geografinėje vietovėje esančių ežerų, tvenkinių ir kitų vandens telkinių sistemos, ši vietovė vadinama Dolina Karpia (Karpių slėniu).

Požeminiai vandenys

„Karp zatorski“ auginimo vietovė yra Karpatų papėdės hidrogeologiniame regione. Vanduo yra 5–10 metrų gylyje. Vidutinis vandeningojo sluoksnio storis yra 4,8 m, o infiltracijos koeficientas – 244/24 h. Vanduo geros kokybės (Ib klasės).

Klimatas

„Karp zatorski“ auginimo vietovė yra Vidurio Europos klimato zonoje, Karpatų klimato regiono apačioje, kur klimatas vidutiniškai šiltas. Vietovės klimatui įtakos turi žemyninis ir jūrinis klimatas. Įtakos klimatui turi ir tai, kad vietovė yra netoli kalnų. Vegetacijos laikotarpis (vidutinė dienos temperatūra viršija 5 °C) – 224 dienos, o intensyvios vegetacijos laikotarpis (vidutinė dienos temperatūra viršija 10 °C) tęsiasi nuo balandžio pabaigos iki spalio vidurio. Šalnų nebūna 172 dienas.

Dirvožemis

„Karp zatorski“ auginimo vietovėje labai įvairi dirvožemio danga: rudžemis ir panašus į dirvožemį sluoksnis (pseudo-podsols), upinis dumblas, glėjinis dirvožemis, juodžemis, durpingas ir pelkinis dirvožemis.

Saugomos kaimo vietovės

Vietovė, kurioje auginami „karp zatorski“, visų pirma pasižymi grynu oru ir gausybe įvairiausios gyvūnijos ir augmenijos, įskaitant retas rūšis. Dėl tokios gyvūnijos ir augmenijos įvairovės Lenkijos paukščių apsaugos draugija, remdamasi Birdlife International kriterijais, šias vietoves įtraukė į Natura 2000 tinklą – Doliny Dolnej Skawy (Skavos žemupio slėniai) (PL 125) – kaip specialios apsaugos teritorijas. Šio tinklo vaidmuo išsaugant Europos Sąjungos gamtinius išteklius yra vienas svarbiausių.

Žmogiškieji veiksniai

Zatore žvejyba ir karpių auginimu užsiimama dar nuo XI–XII amžių sandūros. Nuo tų laikų čia klestėjo žvejyba, o vėliau ir žuvivaisos sektoriai. Tai seniausias tokio tipo centras šiame regione. Žuvivaisos veiklai vystytis labai padėjo tankus vandens kelių tinklas (upės Sola ir Skava bei Vistulos aukštupys), reikiamos dirvožemio savybės keturių pagrindinių rūšių javams, naudojamiems karpiams maitinti, auginti, vidutinis klimatas ir galimybė gabenti žuvis upe į Krokuvą bei aplinkines vietoves. Daugybė tvenkinių buvo įrengti vienas šalia kito palei upes. Tai palengvino gravitacijos veikiamą vandens įtekėjimą ir ištekėjimą, įskaitant tvenkinių dugno nusausinimą. Žuvivaisa gerokai patobulėjo pasibaigus Pirmajam pasauliniam karui. Viskas prasidėjo atstačius per karą sunaikintus tvenkinius, taip pat pradėtos taikyti naujos technologijos, o Krokuvoje atidarius pirmąją žuvų pardavėjų parduotuvę pradėta reguliuoti smulkiųjų prekiautojų prekyba žuvimis. 1946 m. Zatore turėtą valstybės turtą perėmė Jogailos universitetas. Įsteigtas Zootechnikos institutas, kuriame buvo gilinamasi, kaip padidinti karpių auginimo efektyvumą.

4 punkte aprašytoje geografinėje vietovėje auginami vietinės linijos karpiai; ji nuo 1955 m. buvo išlaikyta kaip inbredinė linija ir niekada nebuvo komercializuota. Remdamiesi savo pastebėjimais, moksliniais tyrimais ir patirtimi vietos žuvų augintojai ir mokslininkai sukryžmino „karp zatorski“ grynąją liniją su kitomis karpių linijomis, kurių žuvys buvo geriausiai prisitaikiusios prie tai vietovei būdingų sąlygų. Nuo 1946 m. palaipsniui pradėtas taikyti Zatoro auginimo metodas, kuris grindžiamas dvejų metų sistema ir dėl kurio pirmaisiais metais žuvies svoris padidėjo nuo 60 iki 150 g, o išgyvenimo rodiklis – iki 86 %. Taikant šį metodą ir dėl maistingo natūralaus maisto gausos regiono vandenyse tapo įmanoma sutrumpinti karpių auginimo ciklą iki dvejų metų. Sugaunami karpiai sveria apie 1 100–1 800 g, taigi antraisiais auginimo ciklo metais išnaudojamas žuvies augimo potencialas. Dauguma su „karp zatorski“ auginimu susijusių darbų atliekami rankiniu būdu, todėl žmonių žinios ir patirtis yra ypač svarbūs. Remdamiesi daugelio metų patirtimi, karpių augintojai išmoko atlikti įvairius darbus, kurie sudaro visą auginimo procesą, pavyzdžiui, atrinkti lervutes, kad pradinis žuvų tankumas tvenkiniuose būtų 200 000 lervučių hektare ir taip būtų sumažinta ligų plitimo rizika, būtų mažesni nuostoliai, o natūralūs maisto ištekliai būtų naudojami kuo efektyviau. Taip pat labai svarbu sugebėti pritaikyti javų pašarų rupumą ir dozavimą priklausomai nuo žuvų svorio.

5.2.   Produkto ypatumai:

„Karp zatorski“ būdingos savybės, dėl kurių jie yra išskirtiniai:

| — | kompaktiška forma, |
| --- | --- |

—

kompaktiška forma,

| — | suvartojamo pašarų svorio ir žuvų svorio prieaugio rodiklis – 2,2–2,4, |
| --- | --- |

—

suvartojamo pašarų svorio ir žuvų svorio prieaugio rodiklis – 2,2–2,4,

| — | greitai auga, |
| --- | --- |

—

greitai auga,

| — | mėsos išeiga 61–64 %, |
| --- | --- |

—

mėsos išeiga 61–64 %,

| — | Fultono rodiklis – 3,9–5,0, |
| --- | --- |

—

Fultono rodiklis – 3,9–5,0,

| — | mėsa neturi dumblo kvapo, kvepia šviežia žuvimi ir yra subtilaus skonio, |
| --- | --- |

—

mėsa neturi dumblo kvapo, kvepia šviežia žuvimi ir yra subtilaus skonio,

| — | maitinimo javais koeficientas – 5, |
| --- | --- |

—

maitinimo javais koeficientas – 5,

| — | išgyvenimo rodiklis 86 %, |
| --- | --- |

—

išgyvenimo rodiklis 86 %,

| — | didesnis negu vidutinis atsparumas ligoms. |
| --- | --- |

—

didesnis negu vidutinis atsparumas ligoms.

Pirmiau išvardytomis savybėmis pasižymintis produktas – dvejų metų auginimo ciklo rezultatas.

5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys:

Išskirtinė „karp zatorski“ kokybė neatsiejamai susijusi su 4 punkte aprašytos geografinės vietovės gamtine aplinka. „Karp zatorski“ kokybei įtakos turi ne tik unikalios gamtinės aplinkos savybės, bet ir vietos žuvivaisos tradicijos bei metodai. Tik dėl visų pirmiau minėtų veiksnių įmanoma išauginti 5.2 punkte aprašytomis savybėmis pasižyminčius karpius.

Dėl 5.1 punkte aprašytų gamtinių veiksnių tvenkiniuose yra pakankamai aukštos kokybės natūralaus maisto. Auginimo vietovėje taip pat labai palankus dirvožemis ir klimato sąlygos keturių pagrindinių rūšių javams auginti. Dėl labai produktyvių tvenkinių žuvų racioną sudaro natūralus maistas, todėl dirbtinės kilmės pašarai ir pašarų papildai nenaudojami. Dėl didelio tvenkinių produktyvumo ir dėl to, kad nenaudojami lengvai fermentuojami daug angliavandenių turintys dirbtiniai pašarai, sumažėjo ligų sukėlėjų. Tai turi įtakos „karp zatorski“ sveikatai ir išskirtinėms produkto juslinėms savybėms. Visų pirma, dėl to juntamas šviežios žuvies kvapas ir subtilus skonis. Apibūdintos geografinės vietovės savybės prisideda prie to, kad žuvys suvartoja nedaug pašarų ir yra labai mėsingos, kas akivaizdu iš aukšto 5.2 punkte nurodyto Fultono rodiklio. „Karp zatorski“ auginimas glaudžiai susijęs su kilmės vieta, kadangi dėl natūralių kanalų ir vandens telkinių, įskaitant upes ir jų intakus, vietovėje gausu vandens, kuris būtinas, norint auginti žuvis. Dėl vietovės reljefo buvo įmanoma įrengti tokius didžiulius ir funkcionalius tvenkinių kompleksus. Dirvožemis, kuriame iškasti tvenkiniai, ir klimato sąlygos (ypač ilgas vegetacinis laikotarpis) bei gausybė kokybiško natūralaus maisto tiesiogiai sąlygojo aukštą natūralų tvenkinių produktyvumą (kiek viename hektare galima išauginti žuvies, jos papildomai nemaitinant), kuris varijuoja nuo 150 iki 300 kg/ha.

„Karp zatorski“ kokybė ir savybės ne tik neatsiejamai susijusios su gamtine aplinka, bet ir su šioje vietovėje puoselėjamomis žuvivaisos tradicijomis ir metodais. Remdamiesi savo pastebėjimais, moksliniais tyrimais ir patirtimi vietos žuvų augintojai ir mokslininkai pasirinko auginti rūšies, kuri geriausiai prisitaikiusi prie tai vietovei būdingų sąlygų, karpius. Todėl „karp zatorski“ grynoji linija buvo sukryžminta su Vengrijos, Jugoslavijos, Gołysz ir Izraelio (Dor-70) grynosiomis linijomis. Sukryžminus gauti palikuonys pasižymi puikiomis su produktyvumu susijusiomis savybėmis, tokiomis, kaip aukštas išgyvenimo rodiklis ir geras pašarų sunaudojimas, ką patvirtina žemas pašarų suvartojimo rodiklis. Dėl heterozės poveikio žuvys auga sparčiau, yra atsparesnės ligoms, jų mėsos išeiga didelė ir jos puikiai prisitaikiusios prie vietos gamtinių sąlygų. Taikant Zatoro auginimo metodą, kuris pritaikytas 4 punkte apibrėžtos vietovės aplinkos sąlygoms, įmanoma užauginti žuvis, pasižyminčias 5.2 punkte išvardytomis savybėmis. Sutrumpinus auginimo laikotarpį iki dvejų metų, tapo įmanoma išauginti puikaus skonio, juslinių savybių ir ne tokios riebios mėsos, kokia būna parduodamų senesnių karpių, išaugintų per paprastai ilgesnį auginimo ciklą, jaunus karpius. Būtent dėl to, kad žuvis yra jauna, „karp zatorski“ skonis subtilus ir skiriasi nuo karpių, užaugintų kitose geografinėse vietovėse, skonio. Tai taip pat lemia mėsos kokybę ir jos juslines savybes, kurias vartotojai taip vertina. „Karp zatorski“ savybės pripažįstamos vartotojų, tai rodo ir kaina, kuri yra 10–15 % didesnė už karpių, išaugintų kitose geografinėse vietovėse, kainą.

Nuoroda į paskelbtą specifikaciją:

(Reglamento (EB) Nr. 510/2006 5 straipsnio 7 dalis)

http://www.minrol.gov.pl/index.php?/pol/Jakosc-zywnosci/Produkty-regionalne-i-tradycyjne/Wnioski-przeslane-do-UE-od-kwietnia-2006-roku

---

(1)  OL L 93, 2006 3 31, p. 12.

---